open-index/open-wikipedia-markdown huggingface dataset:
Otto Tomeček

**Otto Tomeček** (* 8. júl 1934, Skalica – † 1. november 2004, Banská Bystrica) bol slovenský vysokoškolský pedagóg.

## Životopis
V roku 19531957 absolvoval štúdium na Fakulte prírodných vied VŠP v Bratislave, 1969 získal titul RNDr., 1986 CSc., 1990 docent, 1998 bol vymenovaný za profesora. Pôsobil v Žiline ako učiteľ, na Pedagogickom inštitúte v Martine ako odborný asistent (196165) a na Pedagogickej fakulte v Banskej Bystrici ako odborný asistent a neskôr ako docent (19651992) a od roku 1992 ako profesor. Bol členom redakčnej rady Acta Universitatis Mathaei Belii, séria chémia (Banská Bystrica). Autor odborných publikácií, vysokoškolských učebníc, učebných textov a metodických príručiek pre základné, stredné a vysoké školy, Publikoval vedecké a odborné práce. Bol autorom dvoch patentov. V roku 1998 kandidoval na prezidenta Slovenskej republiky, k zvoleniu mu chýbali štyri hlasy.

Jeho syn Oto Tomeček pôsobí ako historik na Univerzite Mateja Bela v Banskej Bystrici.

## Ocenenie
* 1974 – vyznamenanie zaslúžilý člen Slovenskej chemickej spoločnosti (SCHS) za organizačnú prácu pobočky v Banskej Bystrici
* 1981 – Strieborná medaila SCHS za prácu vo výbore
* 1994 – Zlatá medaila SCHS
* 1996 – Medaila Univerzity v Opole za spoluprácu s Univerzitou Mateja Bela v Banskej Bystrici
* 1998 – Veľká medaila svätého Gorazda udelená Ministerstvom školstva SR za budovanie Univerzity Mateja Bela v Banskej Bystrici
* 1998 – Rad Ľudovíta Štúra I. triedy – štátne vyznamenanie udelené Vladimírom Mečiarom vykonávajúcim prezidentské právomoci
* 1999 – Cena primátora Banskej Bystrice za rozvoj a propagáciu mesta
* 2004 – čestný občan Mesta Skalica
* 2004 – čestný doktorát UMB v Banskej Bystrici

## Dielo
* Kvalitatívna chemická analýza, Banská Bystrica roku 1992, 2000
* Tvorcovia chémie, Banská Bystrica roku 1995
* Priemyslová chémia, Banská Bystrica roku 1998 (spoluautor)
* Kapitoly z didaktiky chémie, Bratislava roku 1977 (spoluautor)
* Chémia a mineralógia na Baníckej a lesníckej akadémii v Banskej Štiavnici (Tomeček,O., Herčko I.; vydala SCHS vo vydavateľstve ERLAND, Banská Bystrica 2001, 123 s.)

## Literatúra
* CEJPEK, Kamil (ed.): *Kto bol Otto Tomeček?* Banská Bystrica : Fakulta prírodných vied UMB, 2009, 118 s. ISBN 978-80-8083-900-0
* ŠOVČÍKOVA, Darina a kol. (eds.): *Kto bol kto v Banskej Bystrici v roku 2001.* Banská Bystrica : Štátna vedecká knižnica, 2002, 257 s. ISBN 80-85169-59-2

## Referencie

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí autori náučnej literatúry
Kategória:Slovenskí chemici
Kategória:Osobnosti zo Skalice
Kategória:Vyučujúci na Pedagogickej fakulte Univerzity Mateja Bela v Banskej Bystrici
Kategória:Kandidáti na prezidenta Slovenskej republiky (1998)
Kategória:Držitelia Radu Ľudovíta Štúra I. triedy
Kategória:Držitelia čestných doktorátov Univerzity Mateja Bela v Banskej Bystrici
Ján Tomka-Sásky

**Ján Tomka-Sásky** (; * 2. október 1692, Zvolen† 26. august 1762, Bratislava) bol slovenský a uhorský geograf, historik, prekladateľ a pedagóg zemianskeho pôvodu.

Autor vedeckých prác a učebníc zemepisu. Bol blízkym spolupracovníkom Mateja Bela a propagátorom jeho vedeckých prác. Zaslúžil sa o zavedenie matematiky do vyšších ročníkov, zaradil vyučovanie dejín Uhorska medzi riadne vyučovacie predmety. Člen latinskej spoločnosti v Jene.

## Životopis
Pochádzal z folkušovskej vetvy zemianskeho rodu z Turca. Jeho otcom bol zvolenský mešťan a senátor Ján Tomka-Sásky a matkou Ráchel, rodená Blahová. Mal tri nevlastné sestry a brata. Po štúdiách vo Zvolene, Fiľakove, Krupine, Rožňave, navštevoval školu v Banskej Bystrici (17101711), kde sa ho ujal Matej Bel, s ktorým neskôr spolupracoval.

Neskôr študoval v Győri, Bratislave a Tate, až nakoniec v rokoch 1719 až 1723 filozofiu, politické vedy a právo v nemeckej Jene. Po návrate do Uhorska žil krátky čas v Bratislave. V rokoch 1724 až 1732 bol rektorom lýcea a kňazom v Győri, kde sa význačne staral o sociálne zabezpečenie nadaných žiakov. Od roku 1747 pôsobil ako rektor evanjelického lýcea v Bratislave, kde vyučoval hebrejčinu, históriu, geografiu, latinskú poetiku, štylistiku, filozofiu a náboženstvo.

## Dielo
Bol priekopníkom v geografickom a historickom výskume Uhorska. K prameňom pristupoval na základe objektívnej kritiky. Predpokladá sa, že vytvoril mapy v v latinskom preklade Belovho diela *Compendium Hungariae geographicum*, ktoré sám preložil z nemčiny. Belovi tiež prispel časťou o histórii a geografii Rábskej stolice do Notícií.

Jeho významné diela sú osobitne *Introductio in orbis hodierni geographiam* (slov. Úvod do zemepisu súčasného sveta) a *Introductio in geographiam Hungariae antiqui et medii aevi* (slov. Úvod do starovekej a stredovekej geografie Uhorska), ktoré vyšlo až po jeho smrti. V dielach sa venoval aj historickej geografii územia dnešného Slovenska. Anonymne vydal súbor 19 máp *Parvus atlas Hungariae* (slov. *Malý atlas Uhorska*).

**Zoznam**

* *Progymnasma de periodo* (1729)
* *Liber de ritu explorandae veritatis per indicum ferri candentis* (1740)
* *Hodegus et Chronotaxis in Prisci Rhetoris Attilam a celeberrimo Mathia Belio* (1745)
* *Introductio in orbis hodierni geographiam* (slov. Úvod do zemepisu súčasného sveta; 1748) 
* *Parvus atlas Hungariae* (1751)
* *Conspectus introductionis in notitiam regni Hungariae geographicam, historiam, politicam et chronologicam* (1759)
* *Introductio in geographiam Hungariae antiqui et medii aevi* (slov. Úvod do starovekej a stredovekej geografie Uhorska; 1781)
* *Commentario historica et politica de comitiis incliti regni Hungariae* (1789)

## Referencie

## Externé odkazy
* Záznam o narodení a krste v matrike farnosti Zvolen
* 

Kategória:Slovenskí geografi
Kategória:Slovenskí vedeckí spisovatelia
Kategória:Príslušníci zemianskeho stavu
Kategória:Osobnosti zo Zvolena
Kategória:Uhorskí šľachtici
Kategória:Slovenskí šľachtici
Ondrej Tomka

**Ondrej Tomka** (* 12. január 1928, Tomášovce-Gregorova Vieska - † 6. september 1988, Banská Bystrica) bol  agronóm, vedecký pracovník.

## Rodina
* otec Ondrej Tomka
* matka Zuzana rod. Čajová 
* manželka Zuzana Tomková rod. Ondrejovičová 
* deti: Ing. Miriam Kizeková,PhD. rod Tomková, Ing. Radoslava Kanianska, CSc. rod Tomková 

## Životopis
Študoval na Vysokej škole poľnohospodárskeho a lesníckeho inžinierstva v Košiciach. Výskumný a vedecký pracovník v poľnohospodárstve v roku 1965-1987 riaditeľ a vedecký pracovník Výskumného ústavu lúk a pasienkov v Banskej Bystrici.  Vo vedeckom výskume sa venoval problematike lúkarstva a pasienkárstva. Autor, resp. spoluautor monografií, metodicko-  popularizačných príručiek a vedeckých i populárnonáučných článkov. Člen Predsedníctva Európskej lúkarskej federácie,  zástupca pre strednú Európu.

## Dielo
* Zúrodňovanie lúk a pasienkov, Bratislava roku 1960 ( spoluautor)
* Systémy pestovania krmovín, Bratislava roku 1982

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1928
Kategória:Úmrtia v 1988
Ján Tomko

Prof. JUDr**. Ján Tomko,** DrSc. (* 1. apríl 1922, Miklušovce † 24. október 1991, Kráľová) bol slovenský právnik a pedagóg.

## Životopis
Roku 1951 získal na Právnickej fakulte UK titul JUDr, roku 1960 titul docent a roku 1980 titul DrSc. a profesor. Stredoškolský profesor na priemyselnej škole v Banskej Bystrici (19461948). Tajomník KV ZČSSP v Banskej Bystrici (19481950). V rokoch 19591961 dekan Právnickej fakulty UK v Bratislave. Autor prác o medzinárodnom práve, učebných textov, štúdií, článkov a  recenzií v domácich i v zahraničných časopisoch. Bol členom Stáleho arbitrážneho súdu v Haagu.

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí právnici
Kategória:Osobnosti z Miklušoviec
Kategória:Absolventi Právnickej fakulty Univerzity Komenského v Bratislave
Kategória:Dekani Právnickej fakulty Univerzity Komenského
Zlatica Tomková

PhDr. **Zlatica Tomková** (* 15. január 1931, Horná Lehota – † 13. september 1995, Banská Bystrica) bola slovenská vysokoškolská pedagogička.

## Životopis
Vysokoškolská pedagogička na Katedre ruského jazyka a literatúry PF (neskôr Pedagogická fakulta Univerzity Mateja Bela) v Banskej Bystrici (19601990). Autorka štúdií, odborných článkov z ruskej gramatiky a metodiky pre základné školy v zborníkoch a odborných časopisoch, spoluautorka  učebnice Ruský jazyk pre štúdium učiteľstva 1. stupňa základných škôl (1989).

## Literatúra
* Kto bol kto v histórii Banskej Bystrice 1255 – 2000
* Pamätnica PF BB

## Externé odkazy
* 

Kategória:Osobnosti z Hornej Lehoty (okres Brezno)
Kategória:Slovenskí vysokoškolskí pedagógovia
Kategória:Vyučujúci na Pedagogickej fakulte Univerzity Mateja Bela v Banskej Bystrici
Pavol Tonhauzer

**Pavol Tonhauzer** alebo **Pavel Tonhauser** alebo **Paul Tonhäuser** (* 27. január 1909, Handlová - † 21. november 1984, Bratislava) bol účastník protifašistického odboja a politik.

## Životopis
Od 6. októbra 1938 bol vedúcim jednej zo štyroch oblastných organizácií ilegálnej  KSS v Prešove, po vzniku Slovenského štátu sa stal vedúcim jednej z piatich oblastných organizácií ilegálnej KSS v banskobystrickej oblasti (1940–1941). V roku 1941 ho zatkli a väznili v Komárne a v Ilave, odkiaľ sa mu podarilo utiecť.

Po Viedenskej arbitráži, keď Košice pripadli Maďarsku, pracoval ako člen vedenia Maďarskej komunistickej strany. Po založení tretej ilegálnej skupiny komunistickej strany v Košiciach ho v septembri roku 1943 na udanie agenta Ústredia štátnej bezpečnosti Štefana Handeru opätovne zatkli a väznili v Košiciach a v Budapešti, kde ho odsúdili na trest smrti. Do konca Druhej svetovej vojny bol väznený v koncentračných táboroch od 14. novembra 1944 v Dachau a od 24. novembra 1944 v Natzweiler-Struthof.

V rokoch 1954–1960 bol poslancom Národného zhromaždenia, v rokoch 1960–1962 bol predsedom Stredoslovenského krajského národného výboru v Banskej  Bystrici. Neskôr vyštudoval právo na Právnickej fakulte UK v Bratislave a stal sa predsedom Slovenského zväzu spotrebných družstiev. Bol autorom publikácie o stave družstevného hnutia v rozvojových krajinách a článkov v odborárskej a straníckej tlači. Za protifašistický odboj bol vyznamenaný Radom SNP I. triedy a inými vysokými vyznamenaniami.

## Literatúra
* Slovenský biografický slovník

## Rodina
* otec Pavol Tonhauzer
* matka Mária, rod. Trníková 
* syn Pavel (* 1937)

## Referencie

## Externé odkazy
* 

Kategória:Narodenia v 1909
Kategória:Úmrtia v 1984
Kategória:Slovenské osobnosti nemeckého pôvodu
Kategória:Osobnosti z Handlovej
Kategória:Narodenia 27. januára
Kategória:Úmrtia 21. novembra
Kategória:Absolventi Právnickej fakulty Univerzity Komenského v Bratislave
Kategória:Väzni koncentračného tábora Dachau
Pavol Tonkovič

**Pavol Tonkovič** (* 13. január 1907, Podkonice† 22. máj 1980, Bratislava) bol slovenský hudobný skladateľ, dirigent, folklorista, etnomuzikológ, hudobný pedagóg, rozhlasový pracovník, spoluzakladateľ a prvý umelecký vedúci SĽUKu.

## Životopis
Jeho otec bol Martin Tonkovič a matka Júlia rod. Šípková. Navštevoval meštianku v Slovenskej Ľupči, 19241927 študoval na Štátnom učiteľskom ústave v Banskej Bystrici, žiak Viliama Figuša-Bystrého. Spoluzakladateľ a umelecký vedúci SĽUK-u. Zbieral a upravoval ľudové piesne a tance. Komponoval aj scénickú hudbu a hudbu k filmom s folklórnou tematikou. Jeden z priekopníkov výskumu a uchovávania slovenskej ľudovej hudobnej tradície. Výsledkom jeho dlhodobej zberateľskej a dokumentačnej práce bolo vybudovanie archívov a publikovanie materiálu i vedeckých štúdií. Publikoval recenzie, úvahy a články z oblasti koncertného života, sféry ľudovej hudby a folklorizmu.

## Ocenenie
* Roku 1972 vyznamenaný Za vynikajúcu prácu, 1977 Zaslúžilý pracovník kultúry

## Pamiatky
* Hudobná pozostalosť sa nachádza v Literárnom a hudobnom múzeu v Banskej Bystrici

## Literatúra
* *[[Slovenský biografický slovník]]*

## Externé odkazy
* Pavol Tonkovič na webe Hudobného centra
* 

Kategória:Slovenskí hudobní skladatelia
Kategória:Slovenskí hudobní pedagógovia
Kategória:Slovenskí folkloristi
Kategória:Pracovníci Slovenského rozhlasu‎
Kategória:Pracovníci Československého rozhlasu
Kategória:Etnomuzikológovia
Kategória:Osobnosti z Podkoníc
Irena Tonkovičová

**Irena Tonkovičová**, rod. *Zehenterová* (* 31. január 1908, Zvolen – † 12. august 1996, Bratislava) bola slovenská pedagogička a výtvarníčka.

Jej manžel bol Pavol Tonkovič.

## Životopis
Študovala na Učiteľskom ústave v Banskej Bystrici, kde roku 1927 maturovala, neskôr prírodné vedy v Bratislave. Učiteľka vo Zvolene, vo Svätom Jure, riaditeľka meštianskej a Rodinnej školy v Bratislave, učiteľka v Košiciach, od mája 1949 výtvarníčka, návrhárka ľudových krojov a spoluorganizátorka SĽUK-u v Bratislave. Zakladateľka národopisnej scénografie na Slovensku. Už počas štúdia prekresľovala návrhy ľudových krojov, neskôr sa venovala zberateľsko-výskumnej činnosti, absolvovala množstvo výskumov v teréne, ale aj v múzeách a v knižniciach. Zaujal ju i český, moravský, maďarský, rumunský, bulharský a srbský folklór. Spolupracovala so SND, s Osvetovým ústavom v Bratislave, Slovenským domom ľudovej tvorivosti, Českým národným divadlom v Prahe, Ostrave a i., okrem SĽUK-u robila návrhy aj pre súbory Gymnik, Technik, Trenčan a i. Podieľala sa na vydávaní knižných pomôcok pre súbory, venovala sa prednáškovej a inštruktážnej činnosti. Ovplyvnila tvorbu maliarok V. Fridrichovej, S. Greinerovej, L. Mrázovej a iných. Zaslúžilá pracovníčka kultúry. 

## Literatúra
* TONKOVIČOVÁ, Irena. In: 

## Externé odkazy
* 

Kategória:Slovenskí folkloristi
Kategória:Slovenskí pedagógovia
Kategória:Slovenskí výtvarníci
Kategória:Osobnosti zo Zvolena
Samuel Topercer

náhľad|Rodový erb
**Samuel Topercer** (6. december 1758, Zvolen) bol pedagóg a evanjelický farár zemianskeho pôvodu.

## Životopis
Jeho rodičmi boli zemani Jakub Topercer a Anna Urbanová. Vzdelanie získal v Lučenci, Banskej Štiavnici, Bratislave a univerzite v Jene. Po krátkom pôsobení ako vychovávateľ v rodine Ostrolúckych bol rektorom evanjelického gymnázia v Banskej Bystrici (1782-1783).

Po vysviacke 23. júla 1783 sa 29. júla toho istého roku stal farárom v Ivančinej. V roku 1804 bol zvolený za seniora.

Zomrel 17.7.1833 v Ivančinej.

Bratom bol Štefan Topercer(1741, Zvolen - 1775, Banská Bystrica), ev. farár v Banskej Bystrici.

Synom bol Ľudovít Topercer(1789, Ivančiná - *), lekár v Mošovciach.

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha
* Dejiny Zvolenskeho evanjelickeho a.v. bratstva a senioratu

## Externé odkazy
* 

Kategória:Slovenskí pedagógovia
Kategória:Osobnosti zo Zvolena
Kategória:Narodenia v 18. storočí
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Ján Justus Torkoš

**Ján Justus Torkoš** (Torkos) (* 15. december 1699, Győr – † 7. apríl 1770, Bratislava) bol slovenský lekár, chemik a balneológ.

## Rodina
* otec Andrej Torkoš
* matka Žofia Katarína rod. Peeczová

## Životopis
V roku 17111714 študoval na gymnáziu v Banskej Bystrici a 17141715 v Bratislave, žiak Mateja Bela, 17151718 na univerzite v Halle, 17181720 farmáciu a chémiu na súkromnej škole K. O. Mollera v Banskej Bystrici, 17201724 filozofiu a medicínu v Halle.

Pôsobil ako župný lekár Komárňanskej a Ostrihomskej stolice a ako rodinný lekár v Bratislave. Zaoberal sa výrobou liekov z alkalických minerálnych solí. Výsledky výskumov publikoval v štúdiách a monografiách. Autor prvého uhorského liekopisu a prác o dobovom zdravotníctve a verejnej hygiene. Pokúsil sa v Bratislave založiť prvý lekársky spolok. Člen Kráľovskej zdravotníckej rady, 1751 čestný člen Societas botanica Fiorenta, 1752 člen Societas scientarium Londoniensis.

## Literatúra
* Slovenský biografický slovník

## Externé odkazy
* 

Kategória:Uhorskí lekári
Kategória:Osobnosti z Győru
Kategória:Slovenskí lekári
Kategória:Uhorskí chemici
Kategória:Slovenskí chemici
Gabriel Tóth

**Gabriel Tóth** (*  1802, Slovensko – †  1869) bol  slovenský čižmársky majster.

## Životopis
Pochádzal zo Zemplína. Čižmársky majster V Banskej Bystrici (okolo 1826).

## Literatúra
* Kto bol kto v histórii Banskej Bystrice 12552000
* ĎURIŠKA, Zdenko. Problémy výskumu genealógie rodu Štefanovičovcov. MAŤOVČÍK, Augustín ed. *Biografické štúdie 26*. Martin: Matica slovenská, Biografický ústav, 1999. ISSN 1338-0354. s. 25. dostupné online

## Externé odkazy
* 

Kategória:Narodenia v 1802
Kategória:Úmrtia v 1869
Kategória:Slovenskí remeselníci
Ivan Trebichavský

**Ivan Trebichavský** (* 23. apríl 1910, Trenčín, Slovensko† 16. september 1973, Montreal, Kanada) bol slovenský právnik a protifašistický bojovník.

## Životopis
Jeho otec bol Ján Trebichavský a matka Mária rod. Pavlíková. Študoval na Právnickej fakulte Univerzity Komenského v Bratislave, JUDr., 1936 zložil vojenskú sudcovskú skúšku na Najvyššom vojenskom súde v Prahe. V roku 19391940 prednosta vojenského súdu v Bratislave, 19401944 justičný poradca a zástupca veliteľa na Veliteľstve pozemného vojska v Banskej Bystrici, predseda hlavného vojenského súdu a zástupca prednostu justičného oddelenia veliteľstva 1. česko-slovenskej armády na Slovensku v Banskej Bystrici a na Donovaloch (od 29. augusta 1944). Od 1939 účastník protifašistického odboja, vo funkcii predsedu vojenského a poľného súdu zachránil životy mnohým odbojovým pracovníkom. Po prechode SNP do hôr veliteľ jednotky justičných dôstojníkov. Väznený v Banskej Bystrici, Bratislave a v zajateckých táboroch v Nemecku. Po oslobodený zbavený funkcií, emigroval do Kanady.

## Ocenenie
* Roku 1945 vyznamenaný Radom SNP II. triedy, 1946 Radom SNP I. triedy.

## Literatúra
* Slovenský biografický slovník

## Externé odkazy
* 

Kategória:Slovenskí právnici
Kategória:Osobnosti SNP
Kategória:Slovenskí emigranti a exulanti
Kategória:Absolventi Právnickej fakulty Univerzity Komenského v Bratislave
Kategória:Osobnosti z Trenčína
Kategória:Nositelia Radu Slovenského národného povstania
Mária Hilda Trégerová

**Mária Hilda Trégerová** (rod. Gyurkovicsová, tiež Ďurkovičová) (* 7. júl 1939, Bratislava) je tanečnica.

## Životopis
Žiačka školy F.O. Bernatíka pri DJZ v Prešove. V roku 1959-1980 sólistka baletu opery DJGT v Banskej Bystrici.  Dlhoročná protagonistka banskobystrického baletu s doménou v interpretácii charakterových postáv, disponujúca dobrou tanečnou  technikou. Do jej repertoáru patrili: Zlatovláska (Z rozprávky do rozprávky, 1956), Zlá kráľovná (Snehulienka, 1960), Víla Carabos (Spiaca krásavica, 1968), Dievča (Bolero, 1971) a i., sólové postavy v ďalších baletoch: Šeherezáda (1962),  Biele v čiernom (1963), Variácie W.A. Mozarta (1963), Keď srdiečko pobolieva (1972).

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí tanečníci
Kategória:Osobnosti z Bratislavy
Emanuel Trnka

**Emanuel Trnka** (*  Banská Bystrica) bol slovenský maliar a scénograf.

## Životopis
Autor olejomaľby pohľadu na Banskú Bystricu z polovice 19. stor.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí maliari
Kategória:Slovenskí scénografi
Kategória:Osobnosti z Banskej Bystrice
Jozef Trnka

**Jozef Trnka** (* 6. september 1913, Zvolenská Slatina – † 28. december 1944, Kováčová) bol  pedagóg, protifašistický bojovník, účastník SNP.

## Životopis
Stredoškolský profesor prírodopisu a zemepisu. Protifašistický bojovník a účastník SNP. Pracovník povereníctva školstva a osvety V Banskej  Bystrici (1944). Zavraždený a pochovaný v masovom hrobe v Kováčovej.

## Literatúra
* Kto bol kto v histórii Banskej Bystrice 1255 – 2000

## Externé odkazy
* 

Trnka, Jozef
Trnka, Jozef
Trnka, Jozef
Trnka, Jozef
Ján Trnovský

**Ján Trnovský** (* 13. február 1886, Riečka - † 22. september 1953, Nové Mesto nad Váhom) bol  kníhtlačiar, kníhkupec, vydavateľ, publicista. Pseudonym: Janko Dobreznámy, Riečanský

## Rodina
* otec Ján Trnovský
* matka Anna rod. Spišiaková 

## Životopis
Od 1900 sa učil za kníhtlačia v Martine, po úraze prešiel do kníhkupeckého odboru. Pôsobil v Martine a  v Modre, od  1916 si v Novom Meste nad Váhom odkúpil tlačiareň. Tlačil knihy, časopisy i množstvo drobných tlačí a úradných tlačív.  Intenzívne sa venoval publicistickej tvorbe, písal agitačné články, komentáre, kritické poznámky, nekrológy, oznamy správy a úvodníky, dopisovateľ odborných živnostenských časopisov a periodík. Angažoval sa aj vo verejnom živote a v 
živnostenskom hnutí. Úzko spolupracoval so S.H. Vajanským a J. Škultétym.

## Literatúra
* Slovenský biografický slovník

## Externé odkazy
* 

Trnovský, Ján
Trnovský, Ján
Mirko Trnovský

**Mirko Trnovský** (* 1. október 1905, Liptovský Mikuláš - † 3. jún 1969, Banská Bystrica) bol  pedagóg, kultúrny pracovník.

## Rodina
* otec Jozef Trnovský
* matka Viera rod. Houdeková
* manželka Zora rod. Viestová

## Životopis
Študoval na gymnáziu v Liptovskom Mikuláši, na Filozofickej fakulte  UK v Bratislave. Učiteľ zemepisu a dejepisu a neskôr riaditeľ Slovenské evanjelické gymnázium v Prešove (1939–1944), v Lučenci. Prednášal poslucháčom diaľkového štúdia na Vyššej pedagogickej škole v Banskej Bystrici (1953-1955), učiteľ a vedúci Katedry geografie na Vyššej pedagogickej škole v Banskej Bystrici (1955-1960), učiteľ na SVŠ v Banskej Bystrici (1960-1964). Odborný spisovateľ a organizátor a propagátor turistiky. Autor vysokoškolských učebných textov zemepisu, spoluautor  vlastivednej publikácie. Preložil a upravil čes. stredoškolské učebnice zemepisu. Publikačne činný.

## Dielo
* *Čo má každý občan vedieť o svojej republike*, Praha roku 1937 (spoluautor)
* *Regionálny zemepis kapitalistického sveta 1-2.*, Bratislava roku 1958-1959

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Slovenskí kultúrni pracovníci
Kategória:Osobnosti Evanjelického kolégia v Prešove
Ernest Trompler

**Ernest Trompler** (* Slovensko) bol pedagóg, filológ, teológ.

## Životopis
Správca a učiteľ dievčenskej ľudovej školy pri evanjelickom gymnáziu v Banskej Bystrici (1884-1910). 

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha

## Externé odkazy
* 

Kategória:Slovenskí pedagógovia
Kategória:Slovenskí teológovia
Kategória:Filológovia
Stanislav Tropp

**Stanislav Tropp** (* 24. september 1950, Martin – † 6. apríl 2002, Banská Bystrica) bol grafik, výtvarník a vysokoškolský pedagóg.

## Životopis
V roku 19661969 študoval na SVŠ v Martine, 19691974 na Pedagogickej fak. v Banskej Bystrici, 1981 PaeDr., 1998 doc. Pôsobil na Pedagogickej fak. ako odborný asistent (19741985) a riaditeľ Stredoslovenskej štátnej galérie v Banskej Bystrici (19852000), od roku 2000 bol doc. na Pedagogickej fak. UMB v Banskej Bystrici. Bol členom Vedeckej a edičnej komisie PF UMB, galerijnej rady Stredoslovenskej galérie v Banskej Bystrici, Nitrianskej galérie v Nitre. Bol členom redakčných rád zborníkov vydávaných Katedrou výtvarnej výchovy Pedagogickej fak. UMB v Banskej Bystrici. Vystavoval grafické diela a kresby na samostatných a skupinových výstavách doma aj v zahraničí. Vytvoril práce na spoločenskú  
objednávku a venoval sa aj ilustračnej tvorbe. Jeho diela sú zastúpené v domácich a zahraničných umeleckých zbierkach. Autor monografií, štúdií, článkov a recenzií v domácich a zahraničných časopisoch a zborníkoch.

## Ocenenie
* Nositeľ Ceny primátora mesta Banská Bystrica za roku 1998

## Dielo
* Copy Art – techniky, postupy, metódy, Banská Bystrica roku 1997
* Abeceda písma, Banská Bystrica roku 1998
* Ako porozumieť výtvarnému dielu, Banská Bystrica roku 1999 (spoluaut.)
* Písmo vo výtvarnej výchove, Banská Bystrica roku 1999 (spoluaut.)

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí grafici
Kategória:Slovenskí ilustrátori
Kategória:Slovenskí vysokoškolskí pedagógovia
Kategória:Osobnosti z Martina
Kategória:Absolventi Pedagogickej fakulty Univerzity Mateja Bela v Banskej Bystrici
Kategória:Vyučujúci na Pedagogickej fakulte Univerzity Mateja Bela v Banskej Bystrici
Štefan Truchlý

**Štefan Truchlý** alebo **Štefan Trúchly** (* 21. júl 1850, Svätý Anton – † 2. apríl 1922, Banská Bystrica) bol slovenský banský inžinier, botanik, lexikológ.

Jeho otec bol Štefan Truchlý (18151878), matka Anna rod. Halásová a brat Andrej Truchlý.

## Životopis
Roku 1872 maturoval na gymnáziu v Banskej Bystrici, od 1872 študoval na Baníckej a lesníckej akadémii v Banskej Štiavnici. Za národné uvedomenie po dokončení štúdií nedostal zamestnanie v erárnych baniach. V súkromných službách vykonal banský prieskum Oravy a Vysokých Tatier. Zaoberal sa slovenskou odbornou baníckou a hutníckou terminológiou, tvorca maďarsko-nemecko-slovenského odborného slovníka, avšak tlačou vyšla iba časť, zvyšok rukopisu sa stratil. Venoval sa aj zberu machorastov a lišajníkov v Štiavnických vrchoch, v Haliči a na Orave; pri botanizovaní spolupracoval s Andrejom Kmeťom. Autor článku o geografii a národopise Podhalia v zborníku *Tovaryšstvo*.

## Pamiatky
* zbierka v herbári Botanického oddelenia SNM v Bratislave (18821897)

## Dielo
* *Maďarsko-nemecko-slovenský slovník baníctva a hutníctva...* (A-E), Banská Bystrica roku 1920

## Literatúra
* Slovenský biografický slovník

## Externé odkazy
* 
* Záznam o narodení a krste v matrike

Kategória:Slovenskí banskí inžinieri
Kategória:Slovenskí lexikológovia
Kategória:Slovenskí botanici
Kategória:Absolventi Baníckej a lesníckej akadémie v Banskej Štiavnici
Kategória:Osobnosti zo Svätého Antona
Andrej Truchlý-Sytniansky

**Andrej Truchlý-Sytniansky** (Trúchly) (* 9. november 1841, Svätý Anton – † 28. október 1916, Sása) bol  rímskokatolícky kňaz, spisovateľ, literárny kritik, prekladateľ. Pseudonym: A. Sytniansky, Andrej Sitniansky, Andrej M.Sitniansky, Andrej Truchlý-Sytniansky, Argus, Slávomil Lipovský

## Rodina
* otec Štefan Truchlý (1815 – 1878)
* matka Anna rod. Halásová
* brat Štefan Truchlý (1850 – 1922)

## Životopis
Na piaristickom gymnáziu v Banskej Štiavnici absolvoval 6 tr. a 2 tr. na kat. gymnáziu v Banskej Bystrici (do 1863), kde študoval teológiu v biskupskom bohosloveckom seminári, 1867 vysvätený → Š. Moyzesom za kňaza. Rokuk. kaplán v Tajove,  Prievidzi a i. miestach, od  1893 farár v Sáse. Ťažisko jeho literárnej práce spočívalo vo vydavateľskej, organizátorskej, redakčnej a kritickej činnosti. Pôvodnú poéziu, literárne a kritické state, biografické príspevky a nekrológy,  cestopisné a vlastivedné články, preklady, správy a listy publikoval v rôznych novinách a časopisoch. Venoval sa aj botanike, spolupracoval s A. Kmeťom. Agilný nár. pracovník, organizátor slov. ochotníckeho divadla a spevokolu v Banskej 
Štiavnici, predseda študentského spolku Kolo a cirk. združenia Boromejské bratstvo v Banskej Bystrici..

## Dielo
* Legenda čili Čítanie o svätých a vyvolených Božích 4 – 11, Trnava-Skalica roku 1889 – 1899
* Dejiny sv. Cirkve 1 – 2., Viedeň roku 1890 – 1895
* Cirkevný dejepis pre meštianske školy, Trnava roku 1921
* Príspevky k náuke o prízvučných rytmických rozmeroch v slovenskom básnictve. Slovesnosť, 1, 1873 č. 1 – 6, 10 – 12
* Niečo o mikroskopických hubkách. Slov. pohľady, 11, 1891, s. 252 – 258, 311 – 315, 373 – 378;
* 1872 Cestopisné úryvky z altajských hôr. Orol III.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike 

Kategória:Slovenskí rímskokatolícki kňazi
Kategória:Slovenskí spisovatelia
Kategória:Slovenskí prekladatelia
Kategória:Osobnosti zo Svätého Antona
Kategória:Literárni kritici
Kategória:Narodenia v 1841
Kategória:Úmrtia v 1916
Zorard Truska

**Zorard Truska** (* 13. október 1913, Ladomer - † 13. november 1984, Bratislava) bol slovenský ekonóm.

## Rodina
* otec Eduard Truska (mešťanosta v Kremnici)
* matka Mária rod. Skubíková 

## Životopis
V rokoch 1924 - 1931 študoval na gymnáziu v Kremnici, ďalej na Právnickej fakulte KU v Prahe a na UK v Bratislave, roku 1940 JUDr.

Jeho pôsobiská:  

* pracovník Riaditeľstva cestovného ruchu,  
* vedúci odboru cestovného ruchu Povereníctva priemyslu a obchodu,  
* splnomocnenec Slovenských hotelov,  
* zástupca riaditeľa Turistu,  
* riaditeľ Čedoku na Slovensku,  
* pracovník Predsedníctva SAV,  
* špecialista pre otázky cestovného ruchu a telovýchovy Kancelárie SNR, Úradu vlády SSR v Bratislave. 

Odborno - pedagogické pôsobenie:

* zakladateľ ekonomiky cestovného ruchu na Slovensku ako samostatného odvetvia národného hospodárstva, 
* zakladateľ vysokoškolského štúdia cestovného ruchu na VŠE v Prahe a v Bratislave, 
* v roku 1972-1973 vedúci Katedry ekonomiky cestovného ruchu na VŠE v Bratislave, 
* 1970-1974 na Fakulte ekonomiky a služieb a cestovného ruchu v Banskej Bystrici. 
* Autor skrípt a prekladateľ príručiek o cestovnom ruchu.

## Dielo
* Zorard A.Truska: Cestovný ruch a Slovensko, Bratislava, Unia 1946 (slovensky, s.n, S.l, 53 strán) 

## Referencie


## Literatúra
* *[[Slovenský biografický slovník]]*

## Externé odkazy
* 
* KREMNICKÉ NOVINY, (10/2013) - Kalendár významných osobností

Kategória:Narodenia v 1913
Kategória:Úmrtia v 1984
Kategória:Cestovný ruch
Kategória:Narodenia 13. októbra
Kategória:Úmrtia 13. novembra
Kategória:Zdroj OSUD VKMK
Kategória:Osobnosti zo Žiaru nad Hronom
Kategória:Osobnosti z Kremnice
Kategória:Slovenskí ekonómovia
Ján Jozef Tumler

**Ján Jozef Tumler** (Tummler) (* 11. marec 1754, Bratislava) bol kníhtlačiar, vydavateľ, kníhkupec.

Jeho otec Ján Tumler, matka Katarína Tummlerová.

## Životopis
Kníhtlačiarstvu sa vyučil v Bratislave a vo Viedni. Roku 1782 prišiel do Banskej Bystrice, kde žiadal mestskú radu o povolenie založiť tlačiareň a o prijatie za občana mesta, 1783-1796 majiteľ tlačiarne v Banskej Bystrici, v roku 1796 podnik po konkurze odkúpil Ján Štefáni. Pri tlačiarni zriadil i kníhkupectvo, dokladom sú zachované dokumenty, najmä súpisy kníh, ktoré mal na sklade. Roku 1790 žiadal Mestskú radu povolenie vydávať slov. noviny. Tlačil okrem náboženskej literatúry aj osvetové, hospodárske a zdravotnícke publikácie, učebnice pre evanjelické školstvo. Vydával mesačník Staré noviny literárního umění, Nowý i Starý Wlastenecký kalendár (1789, 1790 a 1793).

## Literatúra
* Slovenský biografický slovník

## Externé odkazy
* Záznam o narodení a krste v matrike v Bratislave pri katedrále Sv. Martina
* 

Kategória:Narodenia v 1754
Kategória:Kníhtlačiari
Kategória:Slovenskí vydavatelia
Kategória:Osobnosti z Bratislavy
Valentín Turck

**Valentín Turck** (*   Slovensko) bol stolár.

## Životopis
Stolársky majster v Banskej Bystrici. Doložený (1666) pri ohodnocovaní stolárskych opráv na hrade Likava a v kaštieli sv. Žofie v Ružomberku.

## Literatúra
* Kto bol kto v histórii Banskej Bystrice 12552000
* Vlastivedný časopis

## Externé odkazy
* 

Kategória:Stolári
Alfréd Turčan

**Alfréd Turčan** (* 21. máj 1905, Hliník nad Hronom - † 22. november 1981, Žilina) bol slovenský lesný inžinier.

Jeho otec Ján Turčan, matka Emília rod. Klimanová.

## Životopis
Študoval na reálnom gymnáziu v Budapešti a v Kremnici, na lesníckom odbore ČVUT v Prahe, 1927 Ing. Pôsobil ako lesný odborník na viacerých miestach Slovenska. V rokoch 1930-1938 pôsobil na Riaditeľstve Štátnych lesov v Banskej Bystrici.

Špecializoval sa na dendrometriu a zariaďovanie lesov; ako prvý na Slovensku sa zaoberal aj oceňovaním lesov. Prednášal na Vysokej škole poľnohospodárskeho a lesníckeho inžinierstva, skúšobný komisár oddelenia štátnej starostlivosti o lesy na KNV v Košiciach a Bratislave.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí lesní inžinieri
Kategória:Absolventi Českého vysokého učení technického
Kategória:Osobnosti z Hliníka nad Hronom
Darina Turňová

**Darina Turňová** (rod. Surová) (* 24. apríl 1946 – † 31. marec 2013) bola slovenská zbormajsterka.

## Životopis
V roku 1966 absolvovala štúdium klavírnej hry na Konzervatóriu v Bratislave (A. Elanová), 1980 štúdium  zborového dirigovania (P. Hradil) na VŠMU v Bratislave. V rokoch 1965 - 2006 pôsobila ako korepetítor a od 1980 ako zbormajsterka v Štátnej opere v Banskej Bystrici. Naštudovala operné party v operách Madame Butterfly (1979); Trubadúr (1980); Maškarný ples (1981); La Traviata (1982); Hubička (1983) a i., aj spevohernom repertoári: Gróf z Luxemburgu (1980); Nebo na zemi (1982); My Fair Lady (1986).

Pedagogicky pôsobila na Univerzite Mateja Belu v Banskej Bystrici (1991-1997) a na Akadémii umení v Banskej Bystrici od roku 1997.
Do svojej náhlej smrti pôsobila ako korepetítor na Konzervatóriu Jána Levoslava Bellu v Banskej Bystrici.

## Literatúra
* *[[Encyklopédia dramatických umení Slovenska]]*

## Externé odkazy
* 
* Zomrela Darina TURŇOVÁ – korepetítorka, zbormajsterka, dirigentka a pedagogička

Kategória:Slovenskí dirigenti
Kategória:Slovenskí pedagógovia
Kategória:Osobnosti z Ilavy
Ján Turi-Nagy

**Ján Turi-Nagy** (* 31. marec 1864, Uzlovoje, Rakúske cisárstvo, dnes Ukrajina – † 18. júl 1943, Levice) bol slovenský veterinárny lekár.

## Rodina
* otec Ján Turi-Nagy
* matka Mária rod. Szabová 

## Životopis
Veterinárstvo študoval na vysokej zverolekárskej škole v Budapešti, 1886 veterinárny lekár. Pôsobil v Marmorožskej v Sihoti, v Komárne, od 1903 v Banskej Bystrici, potom v Pápe, v Jászberényi a v Leviciach. Autor práce o ošetrovaní chorých zvierat, ktorú vydal Hospodársky spolok Komárňanskej župy.

## Literatúra
* Slovenský biografický slovník

## Externé odkazy
* 

Kategória:Slovenskí veterinári
Kategória:Slovenskí autori náučnej literatúry
Ladislav Turóci

**Ladislav Turóci** (Turóczi, Turotzi) (* 28. máj 1682, Užhorod – † 8. február 1765, Trnava) bol náboženský spisovateľ, pedagóg a jezuita.

## Životopis
Od roku 1700 príslušník jezuitskej rehole, študoval na jezuitských univerzitách, doktor filozofie a doktor teológie. Učiteľ filozofie, poetiky, rétoriky a fyziky v Trnave a v Košiciach, filozofie a teológie na rozličných kolégiách, rektor  seminára v Trnave, v Pécsi, v Egri, 14 rokov vychovávateľ novicov v Banskej Bystrici. Autor okolo 23 prác, okrem náboženských spisov venovaných mariánskemu kultu, životopisov sv. Alojza a sv. Stanislava pri príležitosti ich svätorečenia 
(1727) a náboženských polemík, zostavil i kompendium uh. kráľov, matematické príručky a i.

## Dielo
* Lilia in virgineas amoris..., Trnava 1709
* Maria angelorum regina..., Trnava 1711
* Virtutes Coronatae : sive Reginae Hungariae Sanctitate Conspicuae. Košice 1720
* Ungaria suis cum regibus compendio data..., Trnava 1729. Dostupné online

## Literatúra
* Slovenský biografický slovník

## Externé odkazy
* 

Kategória:Osobnosti z Užhorodu
Andrej Túrsky

**Andrej Túrsky** (Solnensis, Taurius, Thorani, Thurius, Thurszky) (*  1555, Turie - † 2. september 1625, Poniky) bol slovenský evanjelický kňaz.

## Rodina
* otec Ján Túrsky
* matka Agnesa Túrska 

## Životopis
Študoval bohoslovie v Žiline, v Jihlave, na univerzite v Jene a vo Wittenbergu. Vychovávateľ Mikuláša Révaia v Žiline a na hrade v Blatnici, rektor evanjelický školy v Bytči, 1587 vysvätený za kňaza, evanjelický farár v Ostrej Lúke, od 1607 v Ponikách, 1612 prísediaci, 1615 dekan zvolenského evanjelický bratstva. Roku 1623 sprevádzal P. Sextiusa do Bytče k uvedeniu do funkcie superintendanta. Počas Bočkaiovho povstania sa ukrýval v Ľubietovej. Autor lat. denníka, kt. obsahuje cenné údaje o  významných osobnostiach a udalostiach jeho doby.

## Dielo
* Diarum... Andreae Thurii (rkp.)

## Literatúra
* Slovenský biografický slovník

## Externé odkazy
* 

Kategória:Narodenia v 1555
Kategória:Úmrtia v 1625
Kategória:Slovenskí evanjelickí kňazi
Kategória:Osobnosti z Turia
Boris Turza

**Boris Turza** (* 1. máj 1933, Martin – † 29. september 1989, Bratislava) bol slovenský hudobný pedagóg, organista.

## Rodina
* otec Ladislav Turza
* matka Emília rod. Kršková 

## Životopis
Študoval na gymnáziu v Prievidzi a v Lučenci, v Banskej Bystrici (1950-1952), súčasne sa vzdelával v hudbe a študoval hru na organe u I. Skuhrovej a kompozičné predmety u Š. Jurovského a A. Očenáša na Št. konzervatóriu v Bratislave. Sprvu  externý, od 1957 stály učiteľ hudby na ĽŠU M. Ruppeldta v Bratislave. Metodik hudobnej náuky a hry na klavíri.  Spolupracoval na nových učebných osnovách, viedol autorský kolektív, ktorý vydával učebnice a metodiky. Pravidelne koncertoval  v Bratislave, Prahe a i. mestách doma i v zahraničí.

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1933
Kategória:Úmrtia v 1989
Kategória:Slovenskí hudobní pedagógovia
Kategória:Slovenskí organisti
Kategória:Osobnosti z Martina
Ľudovít Turzo-Nosický

náhľad|Nápis na jeho hrobke v Banskej Bystrici
**Ľudovít Turzo-Nosický** - Turzo de Nosicz (* 25. marec 1827, Ilava-Klobušice - † 23. február 1896, Banská Bystrica) bol  advokát, verejný činiteľ, politik.

## Rodina
* otec Jozef Turzo-Nosický - Turzo de Nosicz
* matka Katarína rod. Budayová 

## Životopis
Pochádzal zo šľachtického rodu Turzo de Nosicz. Študoval na evanjelický lýceu a na Právnickej akadémii v Bratislave. Od roku 1849 advokátsky úradník, neskôr prísediaci okr. súdu v Trenčíne, od 1858 advokát a verejný notár v Banskej Bystrici. Popredný politicko-ekonomický dejateľ slov. nár. hnutia. Člen memoranda a signatár Memoranda národa slovenského v Martine. Roku 1863 zakladajúci člen a člen výboru Matice slovenskej. Roku 1844 prispel veršami do bratislavského študentského rkp. časopisu, politické a jazykovedné články uverejňoval v  Nár. novinách a Slov. pohľadoch, 1868 spoluvydavateľ Spevov Sama Chalupku. Roku 1865 a 1869 kandidát na poslanca uh. snemu, člen riaditeľstva Tatrabanky, funkcionár evanjelickýa.v. cirkvi.

## Pamiatky
* korešpondencia v Literárnom archíve Matice slovenskej

## Dielo
* Dve osvedčenia... superintendantovi J. Sekáčovi, Banská Bystrica roku 1865 (spoluautor)
* Úprimné slovo po voľbách k cteným voličom svojim, Budapešť roku 1869

## Literatúra
* Slovenský biografický slovník

## Externé odkazy
* Záznam o narodení a krste v matrike evanjelického zboru v Trenčíne; pokrstený ako Ludovicus Gabriel Turzó
* 

Kategória:Narodenia v 1827
Kategória:Úmrtia v 1896
Kategória:Príslušníci zemianskeho stavu
Kategória:Uhorskí šľachtici
Kategória:Slovenskí šľachtici
Alexej I. Turzo

náhľad|Rodový erb
náhľad|220x220bod
**Alexej (I.) Turzo** alebo **Alexius (I.) Turzo** (staršie *Alexej Thurzo*, *Alexius Thurzo Bethlenfalvi*; po maďarsky *Thurzó Elek*) (* 1490, Krakov, Poľské kráľovstvo - † 25. január 1543, Levoča; pochovaný v Levoči) bol stoličný a kráľovský hodnostár z rodu Turzo.

## Rodina
* rodičia:
**otec Ján III. Turzo (30. 4. 1437-10. 10. 1508)
** matka Barbora Becková (Barbara Beck)
* brat Juraj III. Turzo (26. 3. 1467-19. 3. 1521)
* brat Stanislav I. Turzo (* 1470 – † 17. 4. 1540)
* brat Ján IV. Turzo (* 16. 4. 1466 – † 11. 8. 1520)
* brat Ján V. Turzo (*cca 1492 - † 29. 3. 1558)
* manželky (mená sú v modernej maďarčine):
** Anna Szatmári
** Magdolna Székely 
*deti (s Magdolnou):
**Anna Turzová
**Alžbeta Turzová († 1573)

## Životopis
Po otcovi a bratovi to bol hlavný predstaviteľ Turzovsko-fuggerovskej spoločnosti v Uhorsku, kremnický komorský gróf (od 1517 do 1524), kráľovský tajomník (v rokoch 1519 - 1521), dedičný spišský gróf (do 1543), taverník (v rokoch 1523 - 1527), krajinský sudca (v rokoch 1527 - 1543) a kráľovský miestodržiteľ cisára Ferdinanda I. (v rokoch 1531/1532 - 1542). Udržiaval bohaté styky s významnými humanistickými spisovateľmi, Erazmus Rotterdamský mu venoval výklad Plutarchovej knihy De non erascendo (1527). Podporoval rozvoj evanjelický škôl, mecén študentov a chudobných.

## Pamiatky
* renesančný náhrobný epitaf (1543) v krstnej kaplnke kostola sv. Jakuba v Levoči

## Referencie


## Literatúra
* Slovenský biografický slovník
* LENGYELOVÁ, Tünde (ed.) a kol.: *Thurzovci a ich historický význam.* Bratislava : Spoločnosť Pro Historia  Historický ústav SAV, 2012. 260 s. ISBN 978-80-89396-19-1  
*

## Externé odkazy
* 
* http://genealogy.euweb.cz/hung/thurzo.html

Kategória:Turzovci
Kategória:Uhorskí palatíni
Kategória:Uhorskí šľachtici
Kategória:Slovenskí šľachtici
Ján III. Turzo

náhľad|Rodový erb Turzovcov
**Ján (III.) Turzo** (staršie Thurzo; Thurzo de Bethlenfalva (z Betlanoviec); uvádzaný aj ako I. a podobne) (* 30. apríl 1437, Levoča – † 10. október 1508, Baia Mare; pochovaný v Levoči) bol kremnický komorský gróf, obchodník, podnikateľ európskeho významu, znalec modernej dolovacej techniky, levočský, krakovský a banskobystrický mešťan, zvolenský župan, jeden z hlavných veriteľov uhorského panovníckeho dvora. Založil Turzovsko-fuggerovskú spoločnosť. Pôsobil na Slovensku, v Poľsku, Česku a Sedmohradsku.

## Rodina
* rodičia:
** otec Juraj I. Turzo (?-pred 1458)
** matka Katarína (z neznámeho rodu)
* manželky:
** Uršula Bamová (Bem; + pred 1483), dcéra Jana Bema z Krakova
** Barbora Becková (Barbara Beck)
* 8 detí, napr.:
** Ján IV. Turzo
** Stanislav I. Turzo
** Juraj III. Turzo (14671521)
** Alexej I. Turzo (okolo 14901543)
** Ján VI. Turzo (okolo 1492 – 29.3.1558)

## Životopis
Narodil sa ako syn levočského mešťana a kupca Juraja Turzu, nebol teda šľachtického pôvodu napriek prívlastku "de Bethlenfalva", barónom sa stal až v roku 1505. Pôvodne sa mal stať kňazom.

Podnikal v baníctve a hutníctve. V Krakove založil roku 1465 filiálku turzovského podniku.  V Mogile pri Krakove postavil hutu, v ktorej už okolo roku 1469 z medi dovážanej zo Slovenska odlučoval pomocou poľského olova striebro. Koncom storočia sústredil výrobu medi a striebra do stredoslovenskej oblasti do podniku, ktorý sa stal neskôr základom Turzovsko-fuggerovskej spoločnosti.

V roku 1494 založil Turzovsko-fuggerovskú spoločnosť (prvú alebo jednu z prvých kapitalistických spoločností v Európe), a tým aj bohatstvo a slávu svojho rodu (Turzo).

V roku 1498 sa stal komorským grófom Kremnice (vďaka úverom, ktoré poskytol uhorskému kráľovi), v roku 1502 sa stal zvolenským županom.

### Vzťah k Banskej Bystrici
V roku 14941496 začal podnikateľsky prenikať do banskobystrického medeného revíru, postupne sa zmocnil všetkých baní. Roku 1495 založil šplajsovaciu medenú hutu a medený hámor v Banskej Bystrici; skoncentroval produkciu medi a striebra z tejto oblasti; hámor bol hlavným zdrojom ziskov Turzovsko-fuggerovskej spoločnosti (90. roky 15. stor.).

Od roku 1496 sa stal  banskobystrickým mešťanom, majiteľom komorského domu spolu s Fuggerovcami, vlastnil bane, hute, lesy a nehnuteľnosti v Banskej Bystrici, kde podporil aj vznik Bratskej baníckej pokladnice, jej mecén.

## Literatúra
* Slovenský biografický slovník

## Externé odkazy
* 

Ján
Kategória:Osobnosti z Levoče
Kategória:Uhorskí šľachtici
Kategória:Slovenskí šľachtici
Pavel Ivan Tvarožek

**Pavel Ivan Tvarožek** (* 18. jún 1907, Brezová pod Bradlom – † 31. december 1975, Brezová pod Bradlom) bol protifašistický bojovník.

## Životopis
Účastník protifašistického odboja a SNP. Prišiel na povstalecké územie do Banskej Bystrice (september 1944), priradený k zásobovaniu armády na Povereníctve vúživy a zásobovania. Pracovník SNR, politicky prenasledovaný (1951).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti SNP
Kategória:Osobnosti z Brezovej pod Bradlom
Tomáš Tvarožek

**Tomáš Tvarožek** (* 21. december 1892, Brezová pod Bradlom – † 20. júl 1945, Bratislava) bol slovenský finančník, verejný činiteľ, národný pracovník. Známy pod pseudonymami: Jano Lipnický, T. Ovčiarov, T. Slabý.

## Životopis
Jeho otec bol Juraj Tvarožek  (1863-1945) a matka Anna rod. Poláčková (18641953). Juraj bol kováčsky majster a hostinský, predseda Roľníckej vzájomnej pokladnice v Brezovej. Z trinástich detí okrem Tomáša sa verejne známym stal aj jeho starší brat architekt Juraj Tvarožek (1887 - 1966).

Študoval na Obchodnej škole v Uherskom Hradišti a krátko po vzniku Česko-Slovenska absolvoval študijný pobyt v Spojený štátoch. Bol bankovým úradníkom, pracoval postupne v Prahe, Vrbovom a Novom Meste nad Váhom, vo Viedni, Ružomberku a v Bratislave. V rokoch 1918 až 1923 bol riaditeľom banky v Trnave a Bratislave, v rokoch 1923 až 1944 riadil Mestskú sporiteľňu v Bratislave. Od roku 1945 bol povereníkom Slovenskej národnej rady pre financie v Bratislave.

Po vzniku Česko-Slovenska sa zúčastnil na reorganizácii slovenského peňažníctva, zaslúžil sa o vybudovanie siete sporiteľní na Slovensku. Ako finančný odborník pôsobil aj iných oblastiach. napr. ekonomike kultúry. Účastník protifašistického odboja a SNP. Po vzniku tzv. Slovenského štátu sa zapojil do ilegálneho hnutia, v Bratislave vytvoril vlastnú odbojovú skupinu a podieľal sa na organizovaní prechodov českých vlastencov z Protektorátu Čechy a Morava na Slovensko a do zahraničia.

Od začiatku septembra 1944 pôsobil v Banskej Bystrici ako člen povstaleckej Slovenskej národnej rady za Demokratický blok. Bol vedúcim povereníctva pre financie. Spoluzakladateľ, člen predsedníctva a hospodár Demokratickej strany. Člen a funkcionár profesijných a záujmových spolkov, predseda gen. hosp. výboru evanjelický cirkvi. Autor ekonomickej príručky, článkov v slovenských novinách, odborných časopisoch a krajanskej tlači v USA. Od apríla 1945 do 20. júla 1945 podpredseda Slovenskej národnej rady. Okolnosti jeho úmrtia 20. júla 1945 sú nevyjasnené.

## Ocenenie
* Roku 1945 vyznamenaný Radom SNP I. tr., Čs. vojnovým krížom 1939
* náhľad|Tvarožkova vilaJe po ňom pomenovaná v Bratislave Tvarožkova ulica, na ktorej stojí jeho vila (Tvarožkova 4) z roku 1921

## Dielo
* *Sporiteľníctvo na Slovensku*, Bratislava roku 1923

## Referencie


## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti z Brezovej pod Bradlom
Peter Tvrdý

**Peter Tvrdý** (* 29. jún 1850, Žilina – † 24. február 1935, Myjava) bol jazykovedec, lexikograf, prekladateľ a pedagóg.

## Rodina
* otec Ignác Tvrdý
* matka Antónia rod. Radová 

## Životopis
Študoval na katolíckom gymnáziu v Banskej Bystrici (18611866); získal základy filologického vzdelania u J. Lósa a F.  Mráza v Nitre (18661867), v kňazskom seminári v Banskej Bystrici (18671869), kde 1869 maturoval. Poslucháč teológie,  práva, študoval na právnickej a na filozofickej fakulte univerzity v Budapešti. V roku 18741877 štipendista na historicko-filozofickej fakulte univerzity v Petrohrade. Pôsobil ako pedagóg v Rusku, kde sa zaslúžil o rozvoj školstva a pedagogiky. Roku 1920 sa vrátil na Slovensko. Autor praktických cudzojazyčných slovníkov, príručiek a štúdií. Spracoval lexikón cudzích slov. Vrchol jeho lexikografickej činnosti predstavuje Slovenský frazeologický slovník. Preložil významné diela ruskej klasickej literatúry.

## Dielo
* Slovník inojazyčný, Bratislava roku 1922
* Česko-slovensky diferenciálny slovník, Trnava roku 1922
* Slovník latinsko-slovenský, Ružomberok roku 1923
* Slovenský frazeologický slovník, Trnava roku 1931

## Literatúra
* Slovenský biografický slovník

## Externé odkazy
* 

Kategória:Slovenskí jazykovedci
Kategória:Osobnosti zo Žiliny
Ondrej Uhorskai

**Ondrej Uhorskai** (* 3. máj 1927, Tomášovce - † 27. máj 1981, Banská Bystrica) bol lesný inžinier.

## Životopis
Študoval na lesníckom odbore Vysokej školy poľnohospodárskeho a lesníckeho inžinierstva (VŠPLI) v Košiciach, 1950 Ing. Odborný asistent na VŠPLI, od 1952 na VŠLD, 1953-1955 technológ Banskobystrického lesného priemyslu, 1956-1967 pracovník Krajskej správy lesov v Banskej Bystrici. Vedúci technického oddelenia Podnikového riaditeľstva Štátnych lesov v Banskej Bystrici (1967-1973), vedúci odboru technickej prípravy výroby (1973-1981). Špecializoval sa na technológiu prípravy ťažobných a pestovateľských prác. Autor 5 realizovaných zlepšovacích návrhov a odborných článkov.

## Dielo
* Mechanizácia lesných škôlok, Bratislava roku 1945
* Starostlivosť a bezpečnosť práce o pracujúcich v lesnom hospodárstve, Bratislava roku 1979

## Literatúra
* Slovenský biografický slovník

## Externé odkazy
* 

Kategória:Slovenskí lesní inžinieri
Jozef Uhrín (hospodársky pracovník)

**Jozef Uhrín** (* 31. marec 1921, Vígľaš-Pstruša – † 24. november 1976, Pelhřimov-Olešná) bol slovenský hospodársky pracovník.

## Rodina
* otec Matúš Uhrín
* matka Anna rod. Hudecová 

## Životopis
Študoval na Vyššej priemyselnej škole strojníckej v Banskej Bystrici (19371941). Hospodársky pracovník v Považskej Bystrici, Žiline a v Nitre. Organizačne sa zaslúžil o rozvoj výroby malolitrážnych motocyklov na Slovensku, najmä skútra  Manet, textilných strojov a pod. Autor vynálezov a patentov uplatnených v strojárskej výrobe. Organizátor telesnej  výchovy a športu v Považskej Bystrici. Nositeľ vyznamenaní.

## Literatúra
* Slovenský biografický slovník

## Externé odkazy
* 

Kategória:Osobnosti z Vígľaša